סתווניתיים

Disporum smilacinum
Gloriosa superba
סתווניתיים (שם מדעי: .Colchicaceae DC) היא משפחת צמחים עשבוניים רב-שנתיים, חד-פסיגיים בעלי פקעת או קנה שורש (בסוג Gloriosa), בעבר שויכה למשפחת השושניים. המשפחה מונה 15 סוגים ו-280 מינים<ref name=":0"></ref> ונפוצה באזורים ממוזגים ובאזורים טרופיים ברוב העולם למעט אמריקה הדרומית.

משפחת הסתווניתיים מיוצגת בישראל וסביבתה (כולל סיני והרי אדום) על ידי 13 מינים שכולם נמנים עם הסוג סתוונית (כולל בצלציה ארץ-ישראלית ולא כולל סתוונית רמון שעדיין לא הוגדר למדע)<ref></ref><ref name=":1"></ref>. שלושה מהם בסכנה: סתוונית קצרת-עלים, סתוונית התשבץ וסתוונית רמון (עדיין לא תוארה למדע)<ref></ref>.

כל מיני הסתווניתיים מכילים את הרעלן קולכיצין (colchicine), הקרוי אף הוא על שם הסתוונית<ref></ref>.

==מאפיינים==
סתוונית היורה גדלה בר בגינה בנתניה
סתוונית היורה
סוגי המשפחה הם גאופיטים, בעלי פקעת או קנה שורש (במיני הסוג Gloriosa)<ref></ref>. 

העלים ערוכים כשושנת בבסיס הצמח, או שהם מסורגים לאורך הגבעול, לפעמים נגדיים או מאוגדים. העלים פשוטים, תמימים, יושבים (חסרי פטוטרת), דמויי סרגל-אזמל, שטוחים, לעיתים קרובות עוטפים את הגבעול (בבסיסם נדנים), מעורקים לאורכם בעורקים מקבילים, לעיתים-נדירות (בסוג Gloriosa) קודקודם מסתיימים בקנוקנת.

הגבעולים זקופים או מטפסים, פשוטים או מסועפים, לעיתים חסרים.

התפרחות מסוג סוכך, אשכול או שיבולת, או פרחים יחידים, אם או בלי חפים.

הפרחים, נכונים, בעלי עטיף פשוט, על פי רוב דו-מיניים, בעל שחלה עילית, בעלי פטוטרת או מחוסרים. הפרחים מואבקים על ידי חרקים. 

העטיף בעל עלים כותרתיים השווים פחות או יותר זה לזה בצורתם ובגודלם, מופרדים לאורכם או יוצרים צינור ארוך וצר בבסיס הפרח (למשל, מיני סתוונית), לפעמים ישנם צופנים בבסיסם. 

האבקנים 6, הזירים מפורדים, או נעוצים בבסיס אונות העטיף, דקים או לעיתים מעובים בבסיסם. המאבקים בני שני לשכות מתחברים מבסיסם אל הזיר (basifixed anther) או מגבם באזור ציר יחסית (dorsifixed anther) ופונים לכל מיני כיוונים. פתיחת המאבקים באמצעות סדקי אורך שפונים החוצה ולעיתים רחוקות פנימה. 

השחלה עילית יושבת (מחוסרת עוקץ של עצמה), בעלת 3 עלי שחלה מאוחים, 3 מגורות, בכל מגורה 5 עד 50 ביציות, השיליה חיקית (זוויתית). 

עמוד השחלה יחיד או שלושה, אם יחיד אז עמוד השחלה מתפצל בחלקו העליון ל-3 אונות, זקופות או כפופות בזווית ישרה מהשחלה. אם שלוש, אז הם מפורדים, ישרים או כפופים לאחור. כל אונה או עמוד שחלה נושא צלקת זעירה, יבשה או רטובה. 

הפרי הלקט, הנפתח לאורך המחיצות בתפר הגב (פְּתִיחָה חוֹצַת חַיִץ) או בין המגורות (פְּתִיחָה חוֹצַת מְגוּרָה) בשלוש קשוות בשרניים או בעלי מרקם של עור.

הזרעים רבים אדומים-חומים, כדוריים או לעיתים רחוקות כמעט עגולים, לעיתים עם תוספות קטנות בבסיסם אדומים ובשרניים. הזרעים מכילים אנדוספרם שמנוני, חסר עמילן.

==טקסונומיה==

במיונים בוטניים מיקומה של משפחת הסתווניתיים השתנה עם השנים (בחלקם לא הייתה קיימת), אך במיונים האחרונים (החל מ-APG II מ-2003) היא מוקמה תחת סדרת השושנאים. חלק ממיניה נחשבו בעבר (ויש כאלו המחשיבים אותם עד היום) כשייכים למשפחת השושניים<ref name=":1" />.

שמה של המשפחה, בעברית ובלטינית, קרויה על שם הסוג הנפוץ סתוונית. על מקור השם ראה ערך סתוונית.

==סוגים==

תחת המשפחה מסווגים, על פי רוב המיונים, הסוגים הבאים<ref name=":0" />:

#סתוונית (Colchicum) - בצלציה (Androcymbium), ו- Bulbocodium, Merendera הם שמות נרדפים לסתוונית
#גלוריה (Gloriosa) - ליטוניה (Littonia) שם נרדף לגלוריה. מין תרבותי בישראל הוא גלוריה הדורה (Gloriosa superba)
#ויורמבי (Wurmbea) - Neodregea, Onixotis הם שמות נרדפים לוויורמבי.
#איפיגניה (Iphigenia)
#סנדרסוניה (Sandersonia)
#Baeometra
#Burchardia
#Camptorrhiza
#Disporum
#Hexacyrtis
#Kuntheria Conran & Clifford
#Ornithoglossum
#Schelhammeria
#Triplandenia
#Uvularia

[http://www.ppis.moag.gov.il/NR/rdonlyres/CB8489D8-BFA7-4AB8-9CFF-081DCBF57E04/265/PlantNamesOctober2004Heb.doc מקור חלק מהשמות בעברית], משרד החקלאות.

==מיני המשפחה בישראל==

משפחת הסתווניתיים מיוצגת בישראל וסביבתה על ידי 13 מינים הנמנים עם הסוג סתוונית. הסוג בצלצייה (Androcymbium palaestinum Baker) הועבר לסוג סתוונית ובצלציה ארץ-ישראלית שונתה לשם סתוונית ארץ-ישראלית (Colchicum palaestinum) בשנת 2008<ref></ref><small>.</small>

==קישורים חיצוניים==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1804
קטגוריה:טקסונים שתוארו בידי אוגיסטן פיראמי דה קנדול
קטגוריה:משפחות צמחים
קטגוריה:שושנאים